
Kārtība, kādā Rēzeknes Katoļu vidusskolā
uzturas izglītojamo vecāki un citas personas


Izdoti saskaņā ar Valsts pārvaldes iekārtas likuma 72. panta pirmās
daļas 1. punktu,
Izglītības likuma 14. panta 21. punktu
un 55. panta 8. punktu, Ministru kabineta 22.08.2023. noteikumu
Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos
pasākumos ”

I. Vispārīgie noteikumi

1. Rēzeknes Katoļu vidusskolas (turpmāk – Skola) „Kārtība, kādā Rēzeknes Katoļu vidusskolā uzturas izglītojamo vecāki un citas personas” (turpmāk – Kārtība) nosaka kārtību, kādā izglītības iestādē uzturas izglītojamo vecāki vai citi bērna likumiskie pārstāvji (turpmāk – Vecāki) un citas personas, kas nestrādā un nemācās izglītības iestādē. Kārtības mērķis ir nodrošināt izglītojamo drošību izglītības iestādē. 
2. Skolas telpās ikviens ievēro cieņpilnu komunikāciju. Vecāki un citas personas  verbāli vai fiziski neaizvaino skolas darbiniekus. 
3. Par šajos noteikumos paredzētās kārtības ievērošanu ir atbildīgs tehniskais darbinieks un skolas dienas dežurants.
II. Uzturēšanās kārtība

4. Izglītojamo vecākiem vai viņu pilnvarotajām personām, kā arī citām personām, kas, iepriekš piesakoties, ieradušās Skolā, atļauts apmeklēt skolu, ja nav akūtu elpceļu infekcijas slimības pazīmju, nav pienākuma ievērot izolāciju.
5. Izglītojamo vecākiem un viņu pilnvarotajām personām aizliegts ienākt Izglītības iestādes ēkā bez iepriekšēja saskaņojuma ar Izglītības iestādes vadību, klases audzinātāju vai skolas pedagogu.. Saskaņot vizīti var telefoniski (sazinoties ar to personu, kuru ir nepieciešams satikt) vai izmantojot skolvadības sistēmu Eklase, Izglītības iestādes e-pastu: rekat@inbox.lv . Skolas pedagogam ir pienākums informēt skolas vadību par paredzēto tikšanos.
6. Ienākot Skolā, Vecāku un citu personu pienākums ir informēt tehnisko darbinieku par
ierašanos, reģistrēties apmeklētāju reģistrācijas žurnālā, kas atrodas pie tehniskā darbinieka, norādot personas vārdu, uzvārdu un Skolas apmeklējuma iemeslu. Ja tehniskais darbinieks nav uz vietas, obligāti jāsagaida darbinieks.
7. Izglītības iestādes kontrolējošo institūciju un citu valsts vai pašvaldības kompetento institūciju amatpersonas un darbinieki, ierodoties Izglītības iestādē, Izglītības iestādes tehniskajam darbiniekam uzrāda dienesta apliecību un personu apliecinošu dokumentu.  Skolas tehniskais darbinieks pavada šo personu pie direktora vai direktora vietniekiem.
8. Par personām, kuras Izglītības iestādē ieradušās sniegt pakalpojumus, Izglītības iestādes dežurants informē Izglītības iestādes direktoru un/ vai direktora vietnieku administratīvi saimnieciskajā darbā.
9. Skolas dienas dežurants savas kompetences robežās sniedz apmeklētājiem informāciju un atbildīgi rīkojas, nodrošinot izglītojamo drošību.
10. Skolas administrācijai, pedagogiem un darbiniekiem ir pienākums informēt Skolas  tehnisko darbinieku par plānotu tikšanos ar izglītojamā Vecākiem vai citu personu. 
11. Jaunā mācību gada pirmās divas nedēļas 1. klašu izglītojamo Vecāki/atbildīgās personas var pavadīt bērnu līdz mācību telpas durvīm. Šie Vecāki/atbildīgās personas var nereģistrēties apmeklētāju reģistrācijas žurnālā.
12.  Izglītojamo Vecāki pēc mācību stundām sagaida skolēnus laukumā . 
13. Lai izņemtu skolēnu no pagarinātās dienas grupas, vecāks telefoniski sazinās ar pagarinātās dienas grupas pedagogu, kurš savukārt par to informē skolēnu.
14. Citām nepiederošām personām aizliegts pārvietoties pa Izglītības iestādes telpām, traucēt mācību stundu un citu nodarbību norisi.
15. Ja Skolā ir ieradusies persona bez iepriekšējā saskaņojuma, skolas tehniskais darbinieks noskaidro ierašanās mērķi un sazinās ar attiecīgo skolas darbinieku, pie kura šī persona ir ieradusies. Ieradusies persona gaida 1.stāva gaitenī.
16. Skolā aizliegts atrasties personām alkohola, narkotisko, toksisko vai psihotropo vielu ietekmē, aizliegts ienest šīs vielas, gāzes baloniņus, gāzes pistoles, šaujamieročus, munīciju vai speciālos līdzekļus, izņemot gadījumus, ja tas tieši saistīts ar akreditētas izglītības programmas īstenošanu.
17. Skolas  darbiniekiem  ir  tiesības  izraidīt  no skolas telpām nepiederošās personas, ja persona nevar paskaidrot ierašanās mērķi.
18. Ja nepiederošas personas neievēro šos noteikumus, tad skolas tehniskais  darbinieks vēršas  pie  skolas vadības, kura nepieciešamības gadījumā izsauc valsts policiju, kura sniedz palīdzību konflikta atrisināšanā.
III. Noslēguma jautājumi
19. Ar noteikumiem skolas izglītojamo vecāki tiek iepazīstināti mācību gada sākumā vai aktuālas nepieciešamības gadījumā. Iepazīstināšanu ar noteikumiem veic klašu audzinātāji eklasē, vecākiem atsūtot atpakaļ “iepazinos”. Ja klases audzinātājs iepazīstina ar noteikumiem mutiski, tad vecāks apstiprina to ar savu parakstu uz skolas veidlapas.
20. Noteikumi ir novietoti pie skolas ieejas, E- klasē, kā arī skolotāju istabā un pie direktores.

